* Стална делегација Народне скупштине у Интерпарламентарној унији учествовала на 128. заседању Скупштине ИПУ, од 21. до 27. марта 2013. године у Китоу, Еквадор. У саставу делегације Народне скупштине били народни посланици Марија Обрадовић, др Владимир Маринковић и Нада Колунџија, као и генерални секретар Народне скупштине Јана Љубичић.

Народна посланица Марија Обрадовић изабрана је у Биро Другог сталног одбора Интерпарламентарне уније за одрживи развој, финансије и трговину, на место заменика првог потпредседника. Такође, народни посланик Владимир Маринковић изабран је у Комитет за израду резолуције о одрживом развоју, на тему Праведна трговина и иновативни механизми одрживог развоја.

* Стална делегација Народне скупштине Републике Србије у Интерпарламентарној унији, коју је предводио мр Небојша Стефановић, председник Народне скупштине, у саставу: Нада Колунџија и Марија Обрадовић, као и генерални секретар Народне скупштине Јана Љубичић, учествовала је на 127. заседању Скупштине ИПУ, у Квебеку, Канада, од 21. до 26. октобра 2012. године.